b'\n_START_ARTICLE_\nJack Huston\n_START_SECTION_\nZgodnje in osebno \xc5\xbeivljenje\n_START_PARAGRAPH_\nJack Alexander Huston se je rodil 7. decembra 1982 v Londonu, Anglija, Zdru\xc5\xbeeno kraljestvo, kot sin Walterja Anthonyja Hustona in Lady Margot Lavinia Cholmondeley. Njegov dedek je re\xc5\xbeiser John Huston, njegova mama pa je sorodstveno povezana z ljudmi, kot so David Sassoon, Mayer Amschel Rothschild in Robert Walpole. Je tudi ne\xc4\x8dak igralcev Anjelice Huston in Dannyja Hustona. Trenutno hodi s televizijsko voditeljico Cat Deeley.\n_START_SECTION_\nKariera\n_START_PARAGRAPH_\nS svojo igralsko kariero je Jack Huston za\xc4\x8del leta 2004 v televizijskemu filmu Spartacus, nadaljeval pa jo je leta 2005 v filmu Neighborhood Watch._NEWLINE_Leta 2006 je igral v filmu Factory Girl, leta 2007 v filmu Shrooms in leta 2008 v televizijskemu filmu Miss Austen Regrets ter filmih The Garden of Eden in Outlander._NEWLINE_Letos smo ga lahko videli v filmih Boogie Woogie, Salomaybe?, Shrink in Eastwick, leta 2010 pa v kinematografe pride film Mrk, v katerem igra tudi on.'